[{"text_idx": "#000013", "text": "Mae prif hyfforddwr y Scarlets, Glenn Delaney wedi siarad a\u0302\u2019r wasg cyn i\u2019r ti\u0302m wynebu Caerfaddon ar y penwythnos."}, {"text_idx": "#000016", "text": "GD: \u201cRydym wedi gwneud cymaint ag y gallwn. Roedd tua 20 o chwaraewyr i mewn ar ddechrau\u2019r wythnos. Mae\u2019r bois a oedd i ffwrdd gyda\u2019r ti\u0302m rhyngwladol nol yn y garfan nawr, ac rydym wedi gweithio gyda nhw i sicrhau eu bod nhw\u2019n iawn ar o\u0302l chwarae yn y bencampwriaeth. Bydd y mwyafrif o\u2019r bois nol mewn ar ddydd Iau ar o\u0302l dilyn canllawiau\u2019r llywodraeth. Mae\u2019r cyfarfodydd ti\u0302m wedi bod bach yn wahanol wythnos yma, ond mae pawb wedi gallu ymuno gyda diolch i dechnoleg fodern! Mae wedi bod yn flwyddyn swreal i bawb, ond roedd ein tro ni wedi cyrraedd o ran Covid. Er iddi fod yn annisgwyl, rydym yn gwneud y gorau o\u2019r sefyllfa ac yn edrych ymlaen at Ddydd Sadwrn.\u201d"}, {"text_idx": "#000018", "text": "GD: \u201cNi fydd Johnny Williams, Cubby (James Davies) a Rhys Patchell yn barod erbyn wythnos yma, ond fyddwn yn cadw llygaid arnyn nhw a\u2019u hasesu nhw\u2019n gyson. Mae Josh Macleod a Johnny McNicholl nol yn ymarfer. O ran chwaraewyr rhyngwladol, rydym wedi bod yn adeiladu carfan fydd yn gallu ymdopi gyda nifer o\u2019r bois i ffwrdd gyda Chymru. Ein cryfder ar hyn o bryd yw gallu defnyddio\u2019r bois ifanc yn ein carfan i roi cyfleoedd iddyn nhw a gwella eu datblygiad. Fe edrychwn ar bawb yn unigol, a\u2019r realiti yw, y timoedd gorau bydd yn chwarae bob wythnos achos bod y gemau yma mor bwysig.\u201d"}, {"text_idx": "#000019", "text": "Er iddi fod yn gyfnod anodd o ran paratoi, ydych chi\u2019n edrych ymlaen at ddechrau\u2019r gystadleuaeth yma?"}, {"text_idx": "#000020", "text": "GD: \u201cMae\u2019n gyffrous iawn achos i ni\u2019n dwli ar y gystadleuaeth yma, ac mae\u2019n bwysig i ni roi perfformiad da bob tro. Cyn i\u2019r tymor yma ddechrau, y ge\u0302m ddiwetha\u2019 i ni chwarae oedd y rownd chwarteri allan yn Toulon. Mae yna angerdd i chwarae yn Ewrop ac mae bod yn rhan o Gwpan y Pencampwyr yn golygu cymaint i ni.\u201d"}]